Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 330

5. A hajó- és csónaképítés befejezõ munkáinak elvégzése A hajó mûködéséhez, használatához szükséges anyagokat, alkatrészeket elõkészíti, elvégzi a hajóépítés befejezõ munkáit a hajó terveinek és mûködtetésének megfelelõen valamennyi (hagyományos, modern hajóépítési, egyedi és sorozatgyártású mûanyag, kompozit hajóépítési) technológiáknál. A hajó befejezõ munkáinak elvégzése során figyelembe veszi a hajó kialakítását — vázszerkezet kialakítása, burkolófelület nagysága, méretei, ragaszthatóság, csavarozhatóság jellemzõi, szerkezeti mûveletek —, alkalmazza a belsõépítészeti ismereteit — emberközpontúság, színek, stílusok, festési terv, funkciók és praktikumok, lakó- és hálóhelyiségek, közösségi terek, lépcsõk, korlátok, közlekedõk, ablakok, ajtók. A hajó technikai beépítésének megfelelõen elvégzi a vízrendszer nyomáspróbáját, leellenõrzi a gázrendszer tömítettségét, leellenõrzi az elektromos berendezéseket, mûszereket, elvégzi a tartályok feltöltését, ellenõrzi a tömítettséget. Felfesti a hajó vízvonalát, elvégzi a hajófenék felületkezelését. Ennek során: — Kiszabja kézi és gépi vágószerszámokkal a hajó belsõ burkolásához szükséges anyagokat, lapokat, lemezeket (fa, mûanyag), betéteket (fa), a kárpitanyagokat (bõr, textil). A mûveleteknél figyel a felhasznált anyagok alkalmasságára (vízállóság, szín, méretek stb.). — A víz-, gáz-, üzemanyagrendszerének feltöltése elõtt leellenõrzi a rendszerek szerelvényeit, kapcsolóit, vezetékeit szintmérõvel, ellenállásmérõvel és a szivárgás átvizsgálásával. A rendszerek feltöltésénél betartja az egészségügyi, tûzvédelmi és üzemeltetési elõírásokat. — A mûszerek beépítésénél a beépítési rajznak megfelelõen kialakítja a mûszerek helyét speciális kivágóeszközökkel, összekötteti a vezetékeket, kipróbálja a mûködésüket, elvégzi a szükséges beállításokat. Kapcsolási rajzok alapján meggyõzõdik a helyes bekötésrõl és az elektromos rendszer hibátlan mûködésérõl. A bekötések során ügyel a megtervezett áramkörök kialakítására, a kapcsolási rajz elõírásaira. Ügyel a beépítés és ellenõrzés során az érintésvédelmi és biztonságtechnikai elõírásokra. — A hajó fenékfelületére a tervnek megfelelõen hengerrel, ecsettel, szórópisztollyal felfesteti a vízvonalat fahajónál természetes alapanyagú (olaj, gyanta) festékkel, mûanyag hajónál poliészter, epoxi, poliuretán alapanyagú festékkel, és alatta felhordatja a fenékfestés alapozó (a hajó szerkezetének megfelelõ) és az alkalmazási területnek (édesvíz, sósvíz), valamint a hajó sebességének megfelelõ fémet, illetve alga megtapadását gátló önpolírozó algagátló rétegeit.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes